The Killing of Sister George
<s>The Killing of Sister George () je američki igrani film snimljen 1968. godine u režiji Roberta Aldricha, poznat kao prvo ostvarenje koje je eksplicitno prikazivalo lezbijski seks u jednom američkom mainstream filmu.</s>

<s>Film se temelji na istoimenom komadu britansko-njemačkog pisca Franka Marcusa koja je premijerno izvedena u londonskom teatru Bristol Old Vic 1965. godine.</s><s>Smatra se kako je njen sadržaj bio inspiriran popularnom BBC-jevom radio-sapunicom The Archers, odnosno smrću Grace Archer, jednog od njenih najpopularnijih likova.</s><s>Predstava je po svom žanru bila satirična crna komedija, i u njoj su lezbijski sadržaji, za razliku od filma, bili implicitni.</s><s>Sljedeće godine je izvedena na Broadwayu gdje je Beryl Reid za naslovnu ulogu, koju će poslije ponoviti u filmu, dobila Tony za najbolju glumicu.</s>

<s>Naslovni lik u filmskoj verziji je June Buckridge, ostarjela glumica koja je stekla izuzetnu popularnost tumačeći lik dobrodušne i vedre putujuće seoske bolničarke George u televizijskoj sapunici, ali koja je u stvarnosti neugodna alkoholičarka sklona ekscesima i zlostavljanju ljudi oko sebe, uključujući Alice "Childie" McNaught (koju glumi Sussannah York), mladu i naivnu djevojku koja sa njom živi u stanu.</s><s>Radnja prikazuje kako uprava televizijske kuće postaje umorna od ekscesa te šalje producenticu Mercy Croft (čiji lik tumači Coral Browne) da je urazumi pod prijetnjom likvidacije njenog lika u seriji, ali i kako June loše reagira kada shvati da i Mercy ima lezbijske sklonosti te joj namjerava preoteti Alice.</s>

<s>Film je napravljen u jeku seksualne revolucije, odnosno kada američki filmaši više nisu bili opterećeni dotadašnjim cenzorskim kodeksom, a neposredno prije uvođenja MPAA-ovih rejtinga, a što je potaklo eksperimentiranje sa eksplicitnim prikazom sadržaja koji su dotada bili tabu.</s><s>Scenario Lukea Hellera je u odnosu na dramski predložak zato lezbijstvo učinio eksplicitnim.</s><s>Dijelom i zbog toga su Bette Davis i Angela Lansbury odbile ponuđenu naslovnu ulogu, te je Reid ponovila svoj teatarski nastup.  a Aldrich je, u nastojanju za što većom autentičnošću, kao jednu od lokacija koristio Gateways, londonski noćni klub decenijama poznat kao okupljalište lezbijki, a koji je neposredno pred snimanje filma kao mušterije počeo primati isključivo žene.</s><s>Pažnju je, pak, izazvala i dotada nezamisliva scena u kojoj Alice i Croft vode ljubav.</s>

<s>The Killing of Sister George je dobio pohvale od kritike, a prije svega u slučaju Reid, koja je za svoj nastup bila nominirana za Zlatni globus za najbolju glumicu u dramskom filmu.</s><s>Komercijalni rezultati su, međutim, bili razočaravajući, i to najviše zbog problema sa cenzurom.</s><s>MPAA je filmu dala rejting X, a što je značajno ograničilo njegovu distribuciju, a zbog čega je Aldrich potrošio 75.000 US$ za sudsku parnicu kojom je bez uspjeha pokušao osporiti njenu odluku.</s><s>Problemi sa cenzurom su se stvorili u Britaniji, Italiji i nizu drugih zemalja, gdje su cenzori inzistirali na izbacivanju "problematičnih" scena; film je, nakon nekoliko godina, ipak postao dostupan u integralnoj verziji.</s><s>Usprkos svih problema, Aldrich je kasnije tvrdio da mu je George najdraži od svih filmova u karijeri.</s>

<s>Uloge
 Beryl Reid ...</s><s>June "George" Buckridge 
 Susannah York ...</s><s>Alice "Childie" McNaught 
 Coral Browne ...</s><s>Mercy Croft 
 Ronald Fraser ...</s><s>Leo Lockhart 
 Patricia Medina ...</s><s>Betty Thaxter 
 Hugh Paddick ...</s><s>Freddie 
 Cyril Delevanti ...</s><s>Ted Baker 
 Sivi Aberg ...</s><s>Diana 
 William Beckley ...</s><s>Menadžer scene 
 Elaine Church ...</s><s>Marlene
 Brendan Dillon ...</s><s>Bert Turner 
 Mike Freeman ...</s><s>Noel 
 Maggie Paige ...</s><s>Sobarica 
 Jack Raine ...</s><s>Zamjenik komesara 
 Dolly Taylor ...</s><s>Tea Lady 
 Meier Tzelniker ...</s><s>Mr. Katz 
 Cicely Walper ...</s><s>Mrs.</s><s>Coote 
 Byron Webster ...</s><s>Jack Adams 
 Rosalie Williams ...</s><s>Mildred</s>

<s>Izvori</s>

<s>Vanjske veze
 
 
 TCM film history
 BBC Radio 4 - Saturday Play:  The Killing of Sister George</s>

<s>Drame 1965.</s><s>Američki filmovi
Dramski filmovi
Filmske komedije
Crnohumorni filmovi
Filmovi sa LGBT tematikom
Authority control 2</s>

